סבסטיאן קרופט

סבסטיאן קרופט (באנגלית: Sebastian Croft; נולד ב-16 בדצמבר 2001) הוא שחקן קולנוע, טלוויזיה ותיאטרון אנגלי. 

== ביוגרפיה ==
קרופט נולד בשם סבסטיאן תיאודור קמבל קרופט באוקספורד, אוקספורדשייר בדרום-מזרח אנגליה ב-16 בדצמבר 2001. 

הוא החל לקחת שיעורי משחק בגיל שבע, בבית ספר לאומנויות הבמה Stagecoach בעיירה אבינגדון <small>(אנ'),</small> ובכיתת האמן של השחקן מייקל אקסבייר <small>(אנ').</small> הוא למד ביסודי, בבית הספר הדרקון <small>(אנ')</small> ולאחר מכן בבית הספר התיכון סנט אדוארד <small>(אנ'),</small> שם למד במגמות אנגלית, פילוסופיה וקולנוע.

== קריירה ==
=== תיאטרון ===
בשנת 2009 קיבל את תפקידו הראשון בגיל שבע במחזמר "צ'יטי צ'יטי בנג בנג" ובסיבובי ההופעות הנלווים אליו ברחבי לונדון. 

בשנת 2010 הופיע בפעם הראשונה בוסט אנד בהפקה של סם מנדס במחזמר "אוליבר!" בתיאטרון דרורי ליין.<ref></ref> בשנת 2011 הוא גילם את גברוש ת'נרדייה במחזמר "עלובי החיים" שהוצג בתיאטרון סונדהיים <small>(אנ')</small> בוסט אנד (לשעבר תיאטרון המלכה). מאוחר יותר נבחר על ידי המפיק קמרון מקינטוש <small>(אנ')</small> לשוב לשחק במחזה "אוליבר!" הפעם בתפקיד הראשי במשך שמונה עשר חודשים. 

בשנת 2013 קרופט גילם את דמותו של טומי בהפקת וסט אנד ושל הלהקה השייקספירית המלכותית של המחזמר "מטילדה" בתיאטרון קיימברידג' <small>(אנ').</small><ref name="westendmasterclass.co.uk"></ref>

בשנת 2014 שיחק במחזה מבית ויליאם שייקספיר "קוריולנוס" בקובנט גארדן עם טום הידלסטון. קרופט שיחק את התפקיד הראשי של אמיל במחזה "אמיל והבלשים" בתיאטרון המלכותי הלאומי.

החל מה-7 במרץ 2015 עד ל-4 באפריל 2015 גילם קרופט את הדמות הראשית בהפקת הבכורה העולמית של המחזמר "יומנו הסודי של אדריאן מול" <small>(אנ')</small> שהוצג בתיאטרון קורב <small>(אנ')</small> בלסטר; המחזמר מבוסס על ספרה באותו שם <small>(אנ')</small> של הסופרת סו טאונסנד <small>(אנ').</small> 

ביוני 2016 הופיע קרופט במופע לייב חד פעמי של וסט אנד למחזה "Bumblescratch" בכיכר טרפלגר. עוד בשנת 2016 לוהק קרופט על ידי הבמאי סר טרבור נאן <small>(אנ')</small> לתפקיד הנסיך ארתור במחזה של ויליאם שייקספיר, "המלך ג'ון" שהוצג תיאטרון רוז <small>(אנ')</small> ברובע המלכותי קינגסטון שעל התמזה,<ref></ref> תפקיד עליו קרופט זכה לשבחים רבים מהעיתונות הלאומית.<ref></ref>

=== קולנוע וטלוויזיה ===
בחג המולד 2014 הופיע קרופט בקליפ של מייקל בובלה ואידינה מנזל של השיר הקלאסי של פרנק לוסר משנות ה-40 "Baby It's Cold Outside". השיר הגיע למקום הראשון במצעד השבועי של "בילבורד" לשבוע שמסתיים 20 דצמבר 2014. השיר צעד בראש המצעד שלושה שבועות.<ref></ref>

בשנת 2016 הופיע קרופט בסדרות הטלוויזיה "הודיני ודויל" ו"פני דרדפול". באותה שנה קרופט התפרסם כשגילם את אדארד סטארק הצעיר (בגילומו של שון בין כמבוגר) בעונה השישית של סדרת הפנטזיה "משחקי הכס" אשר נוצרה על ידי דייוויד בניוף וד. ב. וייס עבור רשת HBO האמריקאית. 

בשנת 2017 גילם את דייוויד לוגאן הצעיר בסרט "היפופוטם" המבוסס על ספרו באותו שם של סטיבן פריי משנת 1994. 

בשנת 2019 גילם את רוברט פולסקי הצעיר בסרט "Music, War and Love" בעוד את דמותו הבוגרת גילם השחקן ליאו סוטר. באותה שנה שיחק בסרט הקומדיה ההיסטורי "Horrible Histories: The Movie – Rotten Romans" המבוסס על סדרת ספרי הילדים באותו שם. קרופט היה מועמד על תפקידו זה לפרס BAFTA לילדים בקטגוריית "מבצע צעיר" על תפקידו.

בשנת 2021 דיבב את פיטר ואן דאן בסרט הפנטזיה המונפשת "איפה אנה פרנק" בבימויו של הבמאי הישראלי ארי פולמן; הסרט הוקרן בבכורה עולמית בפסטיבל הקולנוע בקאן לשנת 2021. הוא שיחק גם בסרט קומדיית האימה "School's Out Forever" המבוססת על טרילוגיית הסרטים באותו שם מאת הסופר סקוט קיי. אנדרוז. באותה שנה שיחק בתפקיד אורח בסדרת גיבורי העל "סיירת האבדון" מבית DC קומיקס המשודרת ברשת HBO Max. 

באפריל 2021 לוהק לתפקיד של בנג'מין "בן" הופ בסדרת הנעורים הלהט"בית "עוצר נשימה" של נטפליקס, אשר עלתה בבכורה ב-22 באפריל 2022 ומבוססת על סדרת הרומנים הגרפיים באותו השם מאת אליס אוזמן. 

בשנת 2022 גילם את יורי בסרט האימה והפנטזיה האיטלקי "Dampyr" המבוסס על סדרת הקומיקס באותו שם מאת הוצאת סרג'ו בונלי. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2017
|היפופוטם
|דייוויד לוגאן הצעיר
|
|-
| rowspan="2" |2019
|Horrible Histories: The Movie – Rotten Romans
|אטי
|מועמד פרס BAFTA לילדים<ref name="auto"></ref>
|-
|Music, War and Love
|רוברט פולסקי הצעיר
|
|-
| rowspan="2" |2021
|איפה אנה פרנק
|פיטר ואן דאן
|דיבוב 
|-
|School's Out Forever
|פו
|
|-
|2022
|Dampyr 
|יורי
|
|-
| rowspan="2" |TBA
|Wonderwell
|דניאל
|
|-
|How to Date Billy Walsh
|ארצ'י
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="3" |2016
|הודיני ודויל
|ניוזי
|פרק: "Spring-Heel'd Jack"
|-
|משחקי הכס
|אדארד סטארק הצעיר
|2 פרקים
|-
|פני דרדפול
|ילד מוכר 
|4 פרקים
|-
| rowspan="2" |2021
|אהבה, מוות ורובוטים
|פלטשר
|דיבוב; פרק: "Ice"
|-
|סיירת האבדון
|צ'ארלס רולנד <small>(אנ')</small>
|פרק: "Dead Patrol"
|-
|2022–הווה
|עוצר נשימה
|בנג'מין "בן" הופ
|13 פרקים
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:אנגלים שנולדו ב-2001